《寄吏部王侍郎》
宋代·李复

国门一别四经秋，新命恭承自冕旒。
碧落神仙来禁闼，青天云冕隔皇州。
孔鸾笔下骞光翠，泾渭胸中有品流。
闻说丝纶推世誉，佩声好听上鳌头。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。